**Savaitės tema „Gražiausi žiedai - mamytei“**

**Uždaviniai:**

Atlikdami įvairias veiklas susipažins su įvairiomis pavasarį žydinčiomis gėlėmis.

Pieš savo mamyčių svajones, kurs pasakojimus apie jas.

Komponuodami pasirinktas medžiagas gamins dovanėles mamytėms.

Išmoks eilėraštį ir jį padeklamuos .

Suvoks savo darbelių emocinę ir estetinę vertę, teigiamas gražaus elgesio pasekmes.

**Laukiami rezultatai:**

Žinos 4-6 pavasarį žydinčių gėlių pavadinimus .  
Gebės keliais sakiniais papasakoti apie mamytes ir jų svajones.  
Gebės komponuoti daiktus, iš pasirinktų medžiagų kurti kompozicijas.  
Išmoks raiškiai padeklamuoti eilėraštį.

Sukurtais darbeliais pradžiugins mamytes.

**Pirmadienis**

**Užduotis.** Prisimink pavasarį žydinčias gėles ir sudalyvauk viktorinoje.

****

**SNIEGUOLĖ**

****

**PIENĖ**



**PAKALNUTĖ**

****

**ŽIBUOKLĖ**

****

**ŠALPUSNIS**



**PLUKĖ**



NARCIZAI



KROKAI



TULPĖ



NAŠLAITĖ



RAKTAŽOLĖ




ŽYDRĖ

**Viktorina „Pirmosios pavasario gėlės“**

[**https://www.youtube.com/watch?v=LbvFQqLuXdk**](https://www.youtube.com/watch?v=LbvFQqLuXdk)

**Užduotis.** Suskaičiuok ir nuspalvink.



**Antradienis**

**Užduotis**. Pasiklausyk eilėraščio ir paklausk mamytės kokios jos svajonės.

**Mamytės svajonė**

Kada ant debesio šilkinio

Saulelė išpina kasas.

Žvaigždelė po žvaigždės žydrynėj

Pažadina mintis švelnias.

Mama parimsta prie langelio

Ir žiūri į nakties gėles.

Aš pasistiebus ant pirštelių,

Su ja stebiu nakties spalvas.

* Mamyte, apie ką svajoji,

Aukštyn pakėlus akeles?

* Kartais man norisi skrajoti

Ir savo žvaigždę susirast…

Kokia graži mamos svajonė

Ir man jau aišku – tobula.

Žinau, viena mintis jau šovė.

* Mama , aš būsiu tavo žvaigždele.

Nupieškite Mamytės svajones ir drauge su šeima pasidžiaukite piešiniu.

**Užduotis:** Sudėliok dėlionę.

[**https://www.jigsawplanet.com/?rc=play&pid=39d6fb3a6f96**](https://www.jigsawplanet.com/?rc=play&pid=39d6fb3a6f96)

**Trečiadienis**

**Užduotis.** Pasiklausyk eilėraštukų, labiausiai patikusį išmok ir padeklamuok mamytei.

MAMYTEI

Tai tu mano saulė, aš tavo saulytė,

Kiti mus vadina : mama ir dukryte.

Kai rytą pabudus, tave pamatau,

Mane pamyluosi – tikrai aš žinau.

Jei liūdna – paguosi, priglausi šalia,

Švelniai pabučiuosi į skruostus mane.

Iš džiaugsmo širdelė maža suspurdės,

Kai mano rankytės tave vėl apglėbs.

Laimingos mes būsim nuo šiolei abi,

Nes tu man, mamyte, brangiausia esi.

MAMAI

Žibutės melsvą žiedą

Nešu tau dovanų

Ir noriu pasakyti:

Karštai tave myliu.

Paimk iš mano rankų

Puokštelę šių gėlių

Žinau, kad ji mažytė,

Tik tiek šiandien galiu.

Kai didelis užaugsiu,

Galingas, kaip karys

Gėlių aš tau priskinsiu

Gal milijonus tris.

Te šypsosi saulytė

Šiandieną danguje

Myliu tave, mamyte,

Labai myliu tave.

**Kūrybinė užduotis** . Iš pasirintų medžiagų sukurti dovaną mamytei.

**Idėjų darbeliams rasite čia:**

https://www.facebook.com/KidsArtnCrafts/videos/325588278397219/

**Ketvirtadienis**

**Užduotis:** Atvirukas močiutei.


Kadangi dauguma negalime aplankyti, susitikti, pabūti su savo močiutėmis, galime pagaminti joms atvirukus ir taip pradžiuginti jas.

**Idėja atvirukui**.



Su tėvelių pagalba, atviruko viduje užrašyk savo sukurtą palinkėjimą močiutei.

**Užduotis .** Pabaik spalvinti gėlyčių seką.



**Penktadienis**

**Užduotis:** Kartu su tėčiu pagaminkite pusryčių blynus visai šeimai.

**Blynų receptą rasite čia:**

<https://www.lamaistas.lt/receptas/blynai-sirdeles-forma-paprasta-paruosti-ir-labai-skanu-11174>

**Žaidimas visai šeimai “Vikrūs kamuoliukai”**

**Priemonės:** Kreida, rutuliukai arba kamuoliukai.

**Eiga.** Ant žemės kreida nupiešiams 2 metrų skersmens apskritimas. Į apskritimo vidurį sudedami kamuoliukai. Visi žaidėjai turi po vieną kamuoliuką mėtymui. Visi iš eilės meta savo kamuoliuką taip, kad pataikytų į apkritimo viduryje esančius kamuoliukus ir juos išmuštų iš apskritimo. Laimi tas, kas daugiausiai kamuoliukų išmuša iš apskritimo.

**Užduotis.**  Pabaik marginti gėlytę.

